**Dă-mi, Doamne!**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă-mi, Doamne, cerul să-l îmbrac

În rochia-mi albă de mireasă

Să iau o stea s-o prind în frac

Să-nceapă nunta cea aleasă.

Dă-mi, Doamne, luna s-o sărut

Argintul ei să-l fac fac inele,

Apusu-n zori să i-l ascult

Să ne cunune printre stele.

Dă-mi, Doamne, visul efemer

Să-mi fie martor astă seară,

Să-nsenineze-ntregul cer

Și-al lumânărilor de ceară.

Dă-mi, Doamne, șipotul cântând

S-adun în hore lăutarii,

Să-i văd pe toți, acum dansând

Topind de dragoste ghețarii.

Dă-mi, Doamne, zâmbetul senin

Să mă trezesc din apatie,

Iar nunta cerului divin

A fost sau nu a fost magie?